ભારત સરકારના પેટ્રોલિયમ અને કુદરતી ગેસ મંત્રાલય હેઠળની ઈન્ડિયન ઓઈલ કોર્પોરેશન લિ. અને ઓપલના સંયુકત ઉપક્રમે આજરોજ સૂરતના આંગણે આયોજીત ટેકસટાઈલ્સ એન્ડ પ્લાસ્ટીક ઈન્વેસ્ટર્સ કોન્કલેવને કેન્દ્રીય પેટ્રોલિયમ મંત્રીશ્રી ધર્મેન્દ્ર પ્રધાનના અધ્યક્ષસ્થાને યોજાઈ હતી. આ વેળાએ રાજયના ગૃહમંત્રીશ્રી પ્રદિપસિંહ જાડેજા મુખ્ય મહેમાન તરીકે ઉપસ્થિત રહ્યા હતા. આ વેળાએ મંત્રીશ્રીના હસ્તે રોકાણકારો અને ટેકસટાઈલ્સ એન્ડ પ્લાસ્ટીક ઉદ્યોગની સ્થાપિત કંપનીઓ તેમના ઉત્પાદનો અને નિપૂણતા દર્શાવી શકે તે માટેના પ્રદર્શનને પણ ખુલ્લુ મૂકાયું હતું.